
Okresný súd Poprad 27Pc/5/2025 8725200541 05. 03. 2025 JUDr. Dominika Janečková ECLI:SK:OSPP:2025:8725200541.1
Uznesenie Okresný súd Poprad v právnej veci manžela: A. B., nar. XX.XX.XXXX, bytom C. XXX/X, XXX XX D., právne zastúpeného: JUDr. Andrej Pataky, advokát, so sídlom Hlavné námestie 2, 060 01 Kežmarok a manželky: E. B., nar. X.XX.XXXX bytom XXX XX D., t.č. XX F. G. H. I. H., J. I., K., o návrhu manžela na rozvod manželstva, takto rozhodol: I. Konanie z a s t a v u j e. II. Žiaden z účastníkov konania n e m á nárok na náhradu trov konania. odôvodnenie: 1. Návrhom podaným dňa 12.2.2025 sa navrhovateľ - manžel domáhal vydania rozhodnutia, ktorým by súd rozviedol manželstvo (ďalej len „návrh“). 2. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v účinnom znení (ďalej len „zákon o súdnych poplatkoch“) poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 3. V zmysle § 2 ods. 1 písm. a) zákona o súdnych poplatkoch v spojení s Položkou 7 písm. a) časti I. Sadzobníka súdnych poplatkov tvoriaceho prílohu zákona o súdnych poplatkoch poplatníkom v konaní o rozvod je navrhovateľ. 4. Podľa § 6 ods. 3 zákona o súdnych poplatkoch ak sa úkony a konania vykonávajú na základe podania podaného elektronickými prostriedkami do elektronickej schránky orgánu podľa § 3, elektronickými prostriedkami prostredníctvom jednotného kontaktného miesta alebo poštového podniku vykonávajúceho činnosť osvedčujúcej osoby (ďalej len „osvedčujúca osoba“) a ak tento zákon pri jednotlivých položkách sadzobníka neustanovuje inak, sadzba poplatku je 50 % zo sadzby poplatku ustanovenej v sadzobníku, znížená najviac o 50 eur. Ak sú súčasťou podania prílohy, ktoré sa podľa osobitného predpisu k podaniu prikladajú, uplatní sa prvá veta len vtedy, ak sú tieto prílohy v elektronickej podobe. 5. Podľa § 10 ods. 1 zákona o súdnych poplatkoch ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
6. Podľa § 14 ods. 4 zákona o súdnych poplatkoch v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. 7. Vzhľadom k tomu, že súdny poplatok z návrhu na začatie konania o rozvod manželstva, ktorý je splatný podaním návrhu na začatie konania, zaplatený nebol, súd výzvou zo dňa 14.02.2025 vyzval manžela na zaplatenie súdneho poplatku v sume 50,- eur vyrubený podľa položky 7 písm. a) časti I. Sadzobníka súdnych poplatkov tvoriaceho prílohu zákona o súdnych poplatkoch v spojení s § 6 ods. 3 citovaného zákona v lehote 10 dní od doručenia výzvy. Manžel bol riadne poučený, že ak v stanovenej lehote uvedený súdny poplatok nezaplatí, súd konanie zastaví. Pred zaplatením celého poplatku v správnej výške nemôže súd vo veci konať. 8. Výzva bola doručená právnemu zástupcovi manžela dňa 14. 2. 2025. Súdny poplatok v lehote 10 dní od doručenia výzvy nebol zaplatený. 9. Súd vo veci konanie nezačal a nakoľko manžel bol o následkoch nezaplatenia súdneho poplatku vo výzve náležite poučený, tak súd podľa § 10 ods. 1 zákona o súdnych poplatkoch konanie zastavil. 10. Podľa § 52 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) žiaden z účastníkov nemá nárok na náhradu trov konania, ak tento zákon neustanovuje inak. 11. Podľa § 57 CMP o povinnosti nahradiť trovy konania, ak nejde o trovy konania štátu, rozhoduje súd len na návrh. 12. Podľa § 58 CMP o nároku na náhradu a o výške trov konania rozhoduje súd v rozhodnutí, ktorým sa konanie končí. 13. O trovách konania súd rozhodol s poukazom na vyššie citované zákonné ustanovenia tak, že žiadnemu z účastníkov konania nepriznal nárok na náhradu trov konania, nakoľko si náhradu trov konania účastníci neuplatnili a žiadne trovy im ani v tomto konaní nevznikli. Poučenie: Proti tomuto uzneseniu je prípustná sťažnosť. Sťažnosť len proti dôvodom uznesenia nie je prípustná. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha, musí byť podpísaná a uvedená spisová značka konania. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku. Právoplatným uznesením súdu o zastavení konania pre nezaplatenie súdneho poplatku poplatková povinnosť v celom rozsahu zaniká.

